CELEX: 32019D0105
Language: et
Date: 2018-12-20 00:00:00
Title: Nõukogu otsus (EL) 2019/105, 20. detsember 2018, Euroopa Liidu nimel võetava seisukoha kohta assotsiatsiooninõukogus, mis on asutatud Euroopa – Vahemere piirkonna lepinguga, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel, seoses ELi-Iisraeli tegevuskava pikendamisega

24.1.2019   
               
               
                  ET
               
               
                  Euroopa Liidu Teataja
               
               
                  L 21/64
               
            
         NÕUKOGU OTSUS (EL) 2019/105,
         20. detsember 2018,
         Euroopa Liidu nimel võetava seisukoha kohta assotsiatsiooninõukogus, mis on asutatud Euroopa – Vahemere piirkonna lepinguga, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel, seoses ELi-Iisraeli tegevuskava pikendamisega
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 217 koostoimes artikli 218 lõikega 9,
         võttes arvesse Euroopa Komisjoni ning liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Euroopa – Vahemere piirkonna leping, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel, (1) jõustus 1. juunil 2000.
                  
               
                     (2)
                  
                  
                     Lepingu artikli 69 kohaselt võib assotsiatsiooninõukogu võtta vastu otsuseid ja anda asjakohaseid soovitusi.
                  
               
                     (3)
                  
                  
                     Assotsiatsiooninõukogu võtab ELi-Iisraeli tegevuskava pikendamist käsitleva soovituse vastu kirjaliku menetluse teel.
                  
               
                     (4)
                  
                  
                     On asjakohane määrata kindlaks liidu nimel assotsiatsiooninõukogus võetav seisukoht, kuna soovitusel on õiguslik toime.
                  
               
                     (5)
                  
                  
                     ELi-Iisraeli tegevuskava pikendamine kolme aasta võrra annab lepinguosalistele võimaluse omavahelist koostööd järgmisel aastal edasi arendada, sealhulgas partnerluseprioriteetide võimaliku läbirääkimise kaudu,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse Euroopa Liidu nimel assotsiatsiooninõukogus, mis on asutatud Euroopa – Vahemere piirkonna lepinguga, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel, põhineb käesolevale otsusele lisatud assotsiatsiooninõukogu soovituse eelnõul.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 20. detsember 2018
            
               
                  Nõukogu nimel
               
               
                  eesistuja
               
               E. KÖSTINGER
            
         
         
            (1)  EÜT L 147, 21.6.2000, lk 3.
      
      
         
            EELNÕU
            ELi-IISRAELI ASSOTSIATSIOONINÕUKOGU SOOVITUS nr 1/2018,
            …,
            millega kiidetakse heaks ELi-Iisraeli tegevuskava pikendamine
            ELi–IISRAELI ASSOTSIATSIOONINÕUKOGU,
            võttes arvesse Euroopa – Vahemere piirkonna lepingut, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel, (1)
            
            ning arvestades järgmist:
            
                        (1)
                     
                     
                        Euroopa – Vahemere piirkonna leping, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Iisraeli Riigi vahel („Euroopa – Vahemere piirkonna leping“) allkirjastati 20. novembril 1995 Brüsselis ning see jõustus 1. juunil 2000.
                     
                  
                        (2)
                     
                     
                        Euroopa – Vahemere piirkonna lepingu artikliga 69 on antud assotsiatsiooninõukogule õigus võtta vastu otsuseid ja anda asjakohaseid soovitusi.
                     
                  
                        (3)
                     
                     
                        Assotsiatsiooninõukogu töökorra artiklis 10 on sätestatud võimalus võtta mõlema lepinguosalise nõusolekul istungite vahel kirjaliku menetluse teel vastu otsuseid ning anda soovitusi.
                     
                  
                        (4)
                     
                     
                        ELi-Iisraeli tegevuskava pikendamine kolme aasta võrra annab lepinguosalistele võimaluse omavahelist koostööd järgmisel aastal edasi arendada, sealhulgas partnerluseprioriteetide võimaliku läbirääkimise kaudu,
                     
                  ON VASTU VÕTNUD JÄRGMISE SOOVITUSE:
            
               Artikkel 1
               Kirjaliku menetluse korras tegutsev assotsiatsiooninõukogu soovitab pikendada ELi-Iisraeli tegevuskava kolme aasta võrra alates pikendamise vastuvõtmise päevast.
            
            
               Artikkel 2
               Käesolev soovitus jõustub selle vastuvõtmise päeval.
            
            
               …,
               
                  
                     ELi-Iisraeli assotsiatsiooninõukogu nimel
                  
                  
                     eesistuja
                  
               
            
            
               (1)  EÜT L 147, 21.6.2000, lk 3.